SFT กำไรปี 63 โต 37% แตะ 78.18 ลบ. ปันผล 0.0711 บ. XD 10 มี.ค.
SFT กำไรปี 63 โต 37% แตะ 78.18 ลบ. จากปีก่อน 56.90 ลบ. รับรายได้พุ่ง ปันผล 0.0711 บ. XD 10 มี.ค.64 เคาะจ่าย 25 พ.ค.64
SFT กำไรปี 63 โต 37% แตะ 78.18 ลบ. จากปีก่อน 56.90 ลบ. รับรายได้พุ่ง ปันผล 0.0711 บ. XD 10 มี.ค.64 เคาะจ่าย 25 พ.ค.64
23 ก.พ. 2564

บริษัท ชริ้งเฟล็กซ์ (ประเทศไทย) จำกัด (มหาชน) หรือ SFT รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรเพิ่มขึ้น เนื่องจากในปี 2563 บริษัทฯ มีรายได้จากการดำเนินงานรวม 677.25 ล้านบาท เพิ่มขึ้น 92.07 ล้านบาทหรือร้อยละ 15.7 โดยมีสาเหตุหลักมาจากการเพิ่มขึ้นอย่างมีนัยสำคัญทั้งรายได้จากการผลิตฉลากฟิล์มหดรัดรูปโดยระบบการพิมพ์กราเวียร์ (Gravure Printing) และระบบดิจิตอล (Digital Printing) ซึ่งเป็นผลมาจากกลุ่มลูกค้าใหม่ที่เพิ่มขึ้นและโปรเจกต์ที่ลูกค้าได้รับอย่างต่อเนื่อง รวมถึงการเติบโตของยอดการจัดจำหน่ายสินค้าของลูกค้าโดยเฉพาะในกลุ่มอุตสาหกรรมอาหารและเครื่องดื่ม
ขณะเดียวกันบริษัทยังประกาศปันผลจากงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563  และกำไรสะสม เป็นเงินสด  0.0711 บาทต่อหุ้น กำหนดขึ้นเครื่องหมาย XD วันที่ 10 มี.ค.2564 และกำหนดจ่ายเงินปันผลวันที่ 25 พ.ค.2564